Gilles Vanden Burre
Dr Gilles Vanden Burre (* 11. Janner 1978 z’ Woluwe-Saint-Pierre/Sint-Pieters-Woluwe, Regioon Brüssel-Hàuiptschtàdt) ìsch a belgischer Politiker vu dr Pàrtäi Ecolo. Ar ìsch sitter 2015 Mìtglìed ìn dr federààla-n-Àbgoordnetakàmmer un ìsch därt Laiter vu dr Ecolo-Groen-Fràkzioon sitter Oktoower 2020.

sii Laawa un Kàrriar 
Dr Gilles Vanden Burre ìsch ìn siinera Geburtsschtàdt Woluwe-Saint-Pierre/Sint-Pieters-Woluwe bii Brüssel uffgwàcksa. Mìt 28 Joohra hàt’r sìch z’ Ixelles/Elsene nììdergloo. Ar hàt a Inscheniöörüüsbìldung bikumma un hàt 12 Joohra làng àls laitender Kàuifmànn ìm Bànk- un Ìndüschtriisäktoor gschàfft. Schpeeter ìsch’r Laiter vu’ma Brüsseler Grìnderzäntrum fìr Unternamma worra, wo d’ noochhàltiga-n-Äntwìcklung befärdra.

Ìn Politik ìsch z’äärscht dr Vanden Burre Sekretäär vu dr Pàrtäiàbtailung vun Ecolo z’ Ixelles/Elsene gsìì. Ìm Mai 2014 hàt’r sìch àn dr federààla Pàrlàmantswàhl uffgschtällt, àls äärschter Schtällvertratter vu dr Ecolo-Lischta vum Bezirk Brüssel. Ìm Jüüni 2015 ìsch’r federààla-n-Àbgoordnet’r worra, àls Noohfolger vu dr Zakia Khattabi, wo Pàrtäivorsìtzenda vun Ecolo worra-n-ìsch. Ìm Pàrlàmant ìsch’r Mìtglìed ìn da Üüssschìss fìr Wìrtschàft, Ìnfraschtrüktüür un Ìnnera/Juschtiz. Ar ìsch àui Mìtglìed ìn dr Sunderkummissioon um d’ Ààschlaag vum 22. März 2016.

Àn dr Pàrlàmantswàhl vum 26. Mai 2019 ìsch dr Vanden Burre àls Àbgoordnet’r wìedergwählt worra. Ìm Oktoower 2020 ìsch’r Fràkzioonslaiter vun Ecolo-Groen ìn dr Àbgoordnetakàmmer worra, nohdam àss dr Georges Gilkinet àls federààla Trànschportminìschter ärnännt worra-n-ìsch. Wahrend siinera zwaita-n-Àmtszitt ìsch’r Mìtglìed gsìì-n-ìm Finànz- un Hüüshàltsplàn-Üüssschuss, so wia-n-ìm Üüssschuss fìr Wìrtschàft, Verbàuicherschutz un Digitààles. Sitter Janner 2020 ìsch’r àui Mìtglìed ìm Mainungsüüssschuss um wìssaschàftliga un täcknoloogischa Frooga.

Dr Vanden Burre vertrìtt d’ Mainung, àss d’ Lehr vum Nììderlandischa-n-ìn da wallonischa Schüala-n-obligàtoorisch sìì soll.

Weblìnks 
 Dr Gilles Vanden Burre ìn dr Àbgoordneta-Dàtabànk vu dr Belgischa-n-Àbgoordnetakàmmer (frànzeesch, nììderlandisch)
 Dr Gilles Vanden Burre uff dr Websitta vu dr Pàrtäi Ecolo (frànzeesch)
 Ìm Gilles Vanden Burre siina offiziälla Websitta (frànzeesch)

Referanz 

Parlamentarier
Belgier
Maa
Läbigi Person